section_heading: Squier kao zaštitni znak
paragraph_text: Fenderovi modeli gitara (osobito u azijskoj regiji) kopirani su toliko puta da je Fender bio prisiljen tražiti način kako bi taj negativni trend zaustavio, ili čak i profitirao od njega.<br> Tako se 1982. godine stvorila ideja o stvaranju pogona za proizvodnju u tom dijelu svijeta, kao protuteža trenutno lošem stanju. Prvi Squier pogon otvoren je u Fujigen (Gakki) u Japanu i proizvodili su replike Stratocaster, Telecaster, Precision i Jazz bas-gitara.<br> Ovim potezom Fender je prvi postigao da se potisne poplava stihijske nelegalne proizvodnje u Aziji, a potom i u Europi.<br> Instrumenti proizvedeni u Japanu s vremena, na vrijeme ugodno iznenade visokim standardom kvalitete, kao da su modeli proizvedeni u matičnoj državi. Ova činjenica stvorila je pozitivne uvjete da se Squier kao "sestrinski" pogon uspješno natječe i na američkom tržištu.<br> Tvrtka Takai gitare 1996. godine preuzima posao od pogona Fujigen, i time postaje glavni proizvođač Squier modela u Japanu. Fender postupno otvara nove proizvodne pogone i u: Indoneziji, Meksiku, Indiji i Kini, a od 1987. godine Fenderove modele proizvodi i tvrtka Samick, u Južnoj Koreji.<br>